মুক্তকথা: বুধবার ২৯শে জুন: ২.১৬::

গত মঙ্গলবার সন্ধ্যায় ইস্তামবুলের আতাতুর্ক বিমান বন্দরে বোমা আক্রমণে অন্ততঃ ১০জন মারা গেছে বলে ওয়ার্লড নিউজ, বিবিসিসহ বিভিন্ন সংবাদ মাধ্যমের খবরে জানা গেছে।

উক্ত বোমা বিস্ফোরণে কমপক্ষে আরও ৪০জন জখম হয়েছেন বলে তুরস্ক টিভি থেকে জানা গেছে। তুরস্ক টিভি’র(টিআরটি)বরাত দিয়ে লন্ডনের গার্ডিয়ান লিখছে যে, দু’জন সন্দেহভাজন আত্মত্যাগী বিমান বন্দরের রঞ্জনরশ্মি(এক্সরে)নিরাপত্তা চৌকি দিয়ে যাওয়ার সময় এই বিস্ফোরণের ঘটনা ঘটিয়ে নিজেদের উড়িয়ে দেয়। ফলে বিমানবন্দরের রক্ষাপুলিশ গুলি চালায় সন্দেহভাজনদের নিষ্কৃয় করে দেবার জন্য।

ঘটনায় আতংকিত মানুষজন দয়দিকে দৌড়াদৌড়ি শুরু করে নিরাপদ আশ্রয়ের সন্ধানে।
এ বছর তুরস্কের জন্য খুব খারাপ নিয়তি নিয়ে আবির্ভুত হয়। ইতিপূর্বে রাজধানী আঙ্কারা ও ইস্তাম্বুলের পর্যটন এলাকায় দু’দু’টি আত্মঘাতি বোমা বিষ্ফোরণের ঘটনা দিয়ে শুরু হয় তুরস্কের এ বছর। ইস্তাম্বুলের দূর্ঘনার জন্য দায়ী করা হয়েছে আইএস জঙ্গীবাজদের আর আঙ্কারা বোমাবাজির জন্য কুর্দিস বোমাবাজদের।

ইস্তাম্বুল শহর কেন্দ্র থেকে প্রায় ১৫ মাইল পশ্চিমে ইয়েশিলকয় নামক স্থানে ১৯২৪ সালে এই বিমান বন্দরটি খোলা হয় যাতায়াতের জন্য। প্রতিবছর প্রায় ৩কোটি ৭০লাখ যাত্রী এই বিমানবন্দর ব্যবহার করে যাতায়াত করেন।